pica
Pica, behov for indtagelse af usædvanlige ting, fx ler eller farvestoffer. Indtagelsen har som regel tvangskarakter og holdes ofte skjult for omgivelserne.
Pica kan være led i en psykisk sygdom, men optræder også ofte hos personer, der lider af udtalt blodmangel (anæmi) pga. jernmangel. Det indtagne indeholder dog sjældent jern. Hos gravide kan pica fx ytre sig som trang til lakrids eller stærkt saltede fisk.
Pica kan også forekomme hos dyr, fx i form af kattes indtagelse af græs.